Krieketspeler toets positief vir verbode middel’n Protea-krieketspeler het positief getoets vir die gebruik van ’n verbode middel. Rory Kleinveldt is onmiddellik “as voorsorg” onttrek aan die Cobras-span wat Vrydag in die plaaslike Twintig20-reeks teen die Warriors op Nuweland te staan kom. Die Suid-Afrikaanse Instituut vir Dwelmvrye Sport (SAIDS) het Donderdag gesê Kleinveldt het positief getoets vir ’n spesifieke middel op die verbode lys, tydens ’n roetine-toetsing vir opkikkers. Die Cobras se afrigter, Richard Pybus, het sy teleurstelling hieroor uitgespreek. “Dit is ŉ groot verlies vir die span. Ons het drie belangrike wedstryde oor.” Kleinveldt het die Proteas reeds in twee Twintig20-wedstryde verteenwoordig. Kleinveldt, wat Donderdag sy 29ste verjaardag gevier het, kan vra vir sy “B”-monster om getoets te word.